### Beslutning

Godkendt.

### Sagsfremstilling

## Resume og sagens baggrund

Lokalplan 598 er udarbejdet for at kunne etablere en ny dagligvarebutik i [adresse]. Udvikler er i gang med at sammenlægge flere ejendomme til dette formål. To af disse ejendomme har fælles indkørsel. Indkørslen har status som privat fællesvej. For at dagligvarebutikken kan etableres i henhold til lokalplan 598, skal den private fællesvej nedlægges. Nedlæggelse af en privat fællesvej kræver tilladelse fra Teknik- og Miljøudvalget.

## Indstillinger

Chefen for Vej, Ejendom og Affald indstiller, at den private fællesvej, som betjener [adresse] 2 og 4, nedlægges, jf. privatvejslovens § 74, under forudsætning af de vilkår, der fremgår af sagsfremstillingen.

## Behandling

Teknik- og Miljøudvalget.

## Sagsfremstilling

Ansøgningen om at nedlægge den private fællesvej, som betjener [adresse] 2 og 4, sker i forlængelse af lokalplan 598. Lokalplanen er udarbejdet på baggrund af en henvendelse fra en privat udvikler, der ønsker at etablere en ny dagligvarebutik i [adresse]. Lokalplanen lægger op til, at butikken placeres på det sydøstlige hjørne af rundkørslen Gl [adresse] og [adresse].

I forbindelse med etablering af den nye dagligvarebutik er udvikler i gang med at sammenslå de ejendomme, som beskrives i lokalplanområdet, til én ejendom. To af de ejendomme, som bliver sammenslået til én ejendom, er [adresse] Disse har fælles indkørsel, som er udformet på en måde, der gør, at indkørslen har status som privat fællesvej. Bilag 1 viser et kort over lokalplansområdet.

For at udvikler kan efterleve vilkårene i lokalplan 598, skal dagligvarebutikkens parkeringsplads anlægges i det område, hvor denne private fællesvej ligger. En nedlæggelse af denne private fællesvej er derfor en forudsætning for, at dagligvarebutikken kan etableres i henhold til lokalplan 598.

Ifølge privatvejsloven må en privat fællesvej ikke nedlægges uden kommunalbestyrelsens tilladelse.

Når kommunen skal behandle en sag om at nedlægge en privat fællesvej, skal særlige procedureregler følges. Når der er tale om en sag, som berører ganske få og kendte vejberettigede, kan kommunen undlade at anvende disse procedurebestemmelser.

[adresse] Privatvejsloven giver derfor kommunen anledning til ikke at bruge de almindelige procedureregler. Indstilling til beslutning er derfor på baggrund af privatvejslovens § 74 og ikke efter § 73.

Ved en godkendelse af indstillingen vil administrationen give tilladelse efter følgende vilkår:

* Den pågældende vej skal nedlægges i sin helhed. Hvis man ønsker at opretholde den eksisterende overkørsel til [adresse], skal der søges en ny overkørselstilladelse, jf. vejlovens § 50 stk. 3.
* Nedlæggelsen sker i overensstemmelse med lokalplan 598.
* I forbindelse med sammenslåning af ejendommene til én ejendom skal eksisterende overkørsler have en ny overkørselstilladelse, jf. vejlovens § 50 stk. 3, og eventuelle nye overkørsler kræver tilladelse efter vejlovens § 49. Ansøgning om overkørselstilladelser sendes til [e-mail].
* Ejer er ansvarlig for, at der fortsat er en overkørsel til den sammenlagte ejendom, jf. privatvejslovens § 72 stk. 2.
* Udgifter i forbindelse med nedlægning, herunder også udgifter til notering i matriklen og berigtigelse af tingbogen, sker uden omkostning for Kalundborg Kommune, jf. privatvejslovens § 76.

## Økonomiske konsekvenser

Ingen.